hvorfor dækker min søns forsikring ikke tyveri af ekstranøgle og nøgler til hans mc?
 din søns indboforsikring dækker hans eget indbo samt ting, som han har lånt eller lejet af andre. hvis du opbevarer ting uden for din egen adresse, skal du som hovedregel anmelde eventuelle skader til dit eget forsikringsselskab. du må derfor anmelde tyveriet til jeres egen indboforsikring. i forbindelse med tyveri af nøgler kan rimelige udgifter til redning og bevaring af indbo være dækket – herunder omstilling af låse. men forsikringen dækker kun, når der er umiddelbar fare for, at der opstår et nyt indbrud i din bolig. det er op til jeres forsikringsselskab at vurdere. som minimum skal man dog kunne identificere adressen, som nøglen hører til. du kan eventuelt finde eksempler på, hvor forsikringen dækker og ikke dækker på ankenævnet for forsikrings hjemmeside – www.ankeforsikring.dk. med hensyn til din søns motorcykel dækker indboforsikringen normalt ikke tyveri af motorkøretøjer eller dele dertil, dvs. heller ikke nøglen til hans motorcykel. det skal i stedet dækkes af motorkøretøjets kaskoforsikring. da din søn ikke har kaskoforsikret sin motorcykel, må han altså desværre selv betale for en omstilling af låsen. 